Diari Oficial de la Generalitat Valenciana


Sumari del DOGV 5951, del 10-02-2009 (2009/1099)

RESOLUCIÓ de 28 de gener de 2009, del director general de Modernització de la Conselleria de Justícia i Administracions Públiques, per la qual es disposa la publicació de la vintena tercera relació d'entitats locals adherides al Conveni Marc, de 22 de maig de 2007, entre l'administració general de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5951

Data del DOGV
:   10-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1099


Data del document
:   28-01-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * Sueca
    * administració local
    * accés a la informació
    * relació administració-administrat
    * administració central
    * cooperació administrativa
    * xarxa d'informació

RESOLUCIÓ de 28 de gener de 2009, del director general de Modernització de la Conselleria de Justícia i Administracions Públiques, per la qual es disposa la publicació de la vintena tercera relació d'entitats locals adherides al Conveni Marc, de 22 de maig de 2007, entre l'administració general de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma. [2009/1099]  
El Conveni Marc subscrit, el 22 de maig de 2007, entre l'administració general de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma, en vigor des de l'1 de juny de 2007, establix en la seua clàusula desena «Les obligacions assumides entre les administracions intervinents i les entitats locals que s'adherisquen al Conveni Marc s'entendran vigents des de la publicació de cada adhesió en el Diari Oficial de la Comunitat Valenciana fins a l'extinció del Conveni Marc, pel transcurs dels terminis o per la concurrència de les circumstàncies previstes en la clàusula anterior».   
Conclosa la tramitació prevista en la clàusula dotzena del referit Conveni Marc, s'ha culminat l'adhesió de l'entitat local inframunicipal d'El Perelló, per la qual cosa procedix la publicació al Diari Oficial de la Comunitat Valenciana perquè es produïsca l'efectiva entrada en vigor de l'adhesió al conveni. Per tot això, resolc:  
Primer  
Publicar l'adhesió de l'entitat local inframunicipal d'El Perelló al Conveni Marc subscrit, el 22 de maig de 2007, entre l'administració general de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma.  
Segon  
En conseqüència, a partir de la data de publicació de la present resolució, l'esmentada entitat local podrà rebre i registrar escrits i comunicacions dirigits als òrgans i entitats de dret públic de l'administració general de l'Estat i de l'administració de la Generalitat Valenciana. Estes facilitats es produiran en els termes previstos per les clàusules del mencionat Conveni Marc, subscrit el 22 de maig de 2007 i publicat al Diari Oficial de la Comunitat Valenciana núm. 5525, d'1 de juny de 2007, i BOE núm. 142, de 14 de juny de 2007, com també en les instruccions que emanen de la Comissió de Seguiment i Avaluació del Conveni.  
València, 28 de gener de 2009.- El director general de Modernització: Luis Santamaría Ruiz.